Zababben Gwamnan Gombe ya kafa kwamitin mutum 30 na karbar ragamar mulki ▷ Legit.ng
Zababben Gwamnan Gombe ya kafa kwamitin mutum 30 na karbar ragamar mulki
6 months ago 3136 views by Ishaq Ismail
Zababben gwamnan jihar Gombe, Alhaji Muhammad Inuwa Yahaya, ya kafa kwamitin mutum talatin da za su jagoranci ragamar harkokin rantsuwa da kuma karbar akalar sabuwar gwamnatin sa a jihar.
Kwamitin bisa jagorancin Sanata Joshuwa Lidani zai hadar da Alhaji Abubakar Mu'azu a matsayin mataimakin jagoran kwamitin yayin da Alhaji Ibrahim Dasuki Jalo Waziri zai kasance sakataren sa.
Da ya ke dai ance ba a fafe gora ranar tafiya, Alhaji Inuwa yayin kafa kwamitin a karshen makon da ya gabaa yace hakan ya bayu ne domin tumke damara ta tabbatar da inganci wurin karbar akalar jagoranci gami da aminci yayin bikin rantsuwa a ranar 29 ga watan Mayu.
Ya nemi mambobin kwamitin da su hada gwiwa da kwamitin da gwamnan jihar mai barin gado ya kafa, Ibrahim Hassan Dankwambo domin tabbatar da nasarar karba da kuma mika akalar jagoranci ta gwamnatin jihar Gombe.
KARANTA KUMA: JAMB ta mayar da N5bn asusun gwamnatin tarayya
Sauran manyan mambobin kwamitin sun hadar da; John Lazarus Yoriyo, Mista Amangal Nite, Sanata Sa'idu Ahmed Alkali, Khamisu Ibrahim Mai Lantarki, Aishatu Jibir Dukku, Alhaji Danjuma Babayo Kwadon, Alhaji Sunusi Ataka, Naomi Awak, Vasty Saleh, Alhaji Abubakar Adamu, Alhaji Abubakar Kari, Julius Ishaya da sauran su.
Gombe State News TodayArewa Latest NewsHausa NewsSiyasar Najeriya Latest NewsIbrahim Dankwambo
26 minutes ago 378 views
Kotu ta haramta ma Magu gudanar da bincike akan Adams Oshiomole